Forvirring rundt hvem som var selvmordsbomberen * 16 drept i terrorangrep i Russland
I løpet av timene etter terrorangrepet klokka 12.45 søndag har det rådet full forvirring om hvem som står bak angrepet som drepte minst 16 personer. Først meldte en rekke russiske medier at Oksana Aslanova (26) var selvmordsbomberen, men nå sår etterforskningslederen tvil om opplysningene. - Det er en mulighet, men det er også andre muligheter. Vi har teorier om både en mann og en kvinne, sier Markin til Interfax.Etterforskningslederen viser til konkrete funn i etterforskningen som tyder på at det i hvert fall er en mann som deltok i det blodige angrepet. TV-kanalen Rossija melder søndag kveld at overvåkningskameraer skal ha fanget opp en mann med en bombe i ryggsekken, og at politiet har tatt beslag i en pistol og en udetonert granat. Den nasjonale antiterrorkomiteen derimot har ikke fastslått om selvmordsbomberen er kvinne eller mann. Den 26 år gamle kvinnen som knyttes til angrepet skal tidligere ha vært gift med to militanter som kobles til terrorisme. I tillegg skal 26-åringen ha vært en nær venninne av Naida Asiyalova - også kjent som «Amaturahman» - som sto bak terrorangrepet i Volgograd i oktober. Seks personer ble drept, og 30 såret i angrepet.- Den 29 år gamle politimannen Dmitrij Makovkin gikk bort til selvmordsbomberen, fordi han mente hun hadde en mistenkelig oppførsel. Trolig fikk hun panikk og utløste bomben, sier Denis Moiseev ved innenriksdeparmentets avdeling i Volgograd, til Pjervyj. Politiet er en del av Innenriksdepartementet i Russland. Aslanova skal ha vært etterlyst av russisk politi siden juni 2012, og hun har også blitt kalt «sort enke» og gjengleder fra Dagestan. 26-åringen skal blant annet ha bodd i hovedstaden Makhatsjkala, og etterforskere har søkt etter slektninger som de mener står bak terrorangrep i sentrale deler av Russland.Ifølge lenta.ru, skal 26-åringen ha planlagt å ta med seg bomba inn på jernbanestasjonen - men hun skal ha blitt redd da hun så metalldetektorer og sikkerhetsvakter og valgte å sprenge seg selv i lufta ved inngangen. - Antall drepte kunne ha vært mange flere om ikke sikkerhetssystemet på stasjonen hadde fungert, sier Vladimir Markin, leder i etterforskningskomiteen, til Pjervyj.The Voice of Russia skriver at Aslanova ble født 16. juni i Turkmenistan, men flyttet til Dagestan for å studere på universitetet i byen Derbent. 26-åringen knyttes til flere terrorister, og det skal foreligge svært lite informasjon om henne siden mars 2012 - et tidspunkt hvor hun skal ha blitt enke og deretter startet opp treningen for å bli selvmordsbomber.Politiet har sperret av området rundt stasjonen og skal blant annet ha funnet en granat ved stasjonen som ikke detonerte. Ifølge Russia Today, inneholdt bomben som eksploderte over 10 kilo med dynamitt. Den russiske avisa Komsomolskaja Pravda skriver at sikkerhetstjenesten hadde informasjon om at Aslanova planla en terrorbombe sammen med venninner.Ifølge russiske myndigheter er minst 50 personer såret og 16 personer drept. Hittil skal ni av ofrene skal være identifisert - seks menn og tre kvinner. Ofrene skal være i alderen 20 til 50 år. En av de omkomne skal være født i 2002. Den amerikanske ambassadøren i Russland, Michael McFaul, har sendt sine kondonlanser til pårørende av de drepte og sårede etter terrorangrepet på Twitter.Generalsekretær Anders Fogh Rasmussen fordømmer terrorangrepet og sender sine tanker til alle pårørende etter angrepet. - Det kan ikke være noen begrunnelse for slike barbariske angrep. NATO og Russland står sammen i kampen mot terrorisme, blant annet ved å samarbeide om teknologi for å hindre angrep på offentlige transportsystemer, skriver generalsekretæren på NATOs hjemmeside. - Vi vil fortsette å samarbeide for å bedre sikkerheten til våre borgere, og sikkerheten til våre land, skriver Rasmussen videre.Formann Herman Van Rompuy i Europarådet sendte også ut et statement søndag kveld: - Jeg fordømmer på det sterkeste den avskyelige terrorangrepet i Volgograd denne m Orning. Jeg sender mine hjerteligste kondolanser til familiene til ofrene og min solidaritet til regjeringen og folket i Russland, sier Rompuy. Søndag kveld er flere fly på vei til Volgograd for å hente ofrene og ta dem med til Moskva, ifølge Interfax news.
Etterforksningsleder Vladimir Markin i Russland opplyser til russiske medier at de har flere teorier om hvem som står bak terrorangrepet mot jernbanestasjonen i Volgograd.